Trondheim 15. februar 2017

**Protokoll ekstraordinært kretsstyremøte -møte nr 9 2016-2018**

Tilstede: Gjennomført elektronisk hvor alle ga skriftlig tilbakemelding innen tidsfrist

Sted: Gjennomført elektronisk (E-post)

Tid: Sakspapir utsendt 9. februar 2017 og svarfrist 14. februar 2017.

**Saksliste ekstraordinært kretsstyremøte-møte nr. 9 2016-2018**

Sak 48/16-18 Regionalisering av idrettskretser

**Kommentar til innkallingen:**

Ingen

**Kommentar til sakslista:**

Ingen

**Sør-Trøndelag idrettskrets**

Terje Roel

Møteleder

# Sak 48/16-18 Regionalisering av idrettskretser

**Saksvedlegg**

1. Brev til NIF av 9, desember 2016 fra NTIK og STIK
2. Brev fra NIF av 3. februar 2017

**Saksfremlegg**

Det vises til saksvedlegg a) og b).

I forbindelse med Samspillsmøte nr 6 – Utredning av fremtidig regional organisering av idrettskretsene i Nord- og Sør-Trøndelag ble det bestemt at respektive idrettskretsstyrer skulle behandle realiteten i NIF’s svarbrev av 3. februar 2017.

Svarbrevet fra NIF har sitt utspring i brevet som idrettskretsene felles sendt NIF i forbindelse med klargjøring av enkelte punkter.

I sitt svar brev så blir følgende konkretisert:

**1)Regionaliseringsprosessen** er å betrakt som en omorganiseringsprosess ettersom alle ansatte i begge kretsene er ansatt under felles organisasjonsnummer – felles arbeidsgiver, nemlig Norges Idrettsforbund.

**2)Når fylker slår seg sammen** innebærer det at tilhørende idrettskretser må gjøre det det samme, jfr IPD 7.1.1 c). Det vil si at Nord og Sør-Trøndelag Idrettskrets skal sammenslås til en idrettskrets.

**3)Det forventes at begge** idrettskretsene å ha avholdt egne Idrettskretsting der kretsene vedtar å slås sammen med konstituerende Idrettskretsting innen 1. januar 2018 – dette med bakgrunn at fylkessammenslåing skjer fra samme dato.

**4)Mandatsfordeling** på Idrettstinget. Trøndelag har i dag til sammen 7 representanter på Idrettstinget(STIK – 4 stk og NTIK – 3 stk). Loven gir ingen mulighet til å stille med mer en 5 representanter. NIF forutsetter at man best etterlever bestemmelsenes intensjon ved å opprettholde dagens fylkesvise representasjon frem til neste Idrettsting. Ettersom regionaliseringsprosessen etter hvert vil omfatte flere fylker/idrettskretser og antas også særforbund, vil spørsmålet om Tingsammensetning naturlig komme opp enten i 2019 eller ved første anledning deretter.

**5) Rammetilskudd idrettskretser**. NIF har ikke til hensikt å endre dagens tildelingsmodell før evalueringen er avsluttet og en eventuell ny ordning er vedtatt. Inntil så har skjedd vil Idrettsstyret fortsette å fordele midlene ut ifra fylkesinndelingen pr 2015.

**Organisasjonssjefens innstilling til vedtak**

Styret i Sør-Trøndelag Idrettskrets legger svarene i brevet fra NIF av 3. februar 2017, til grunn for det videre arbeidet i regionaliseringsprosessen mellom Nord-Trøndelag Idrettskrets og Sør-Trøndelag Idrettskrets.

**Vedtak:**

**Som innstilling. Vedtaket var enstemmig.**